Хармоници в електроенергийните мрежи – част 2\n• Електроапаратурa • Статии • Сп. Инженеринг ревю - брой 2, 2014\nИнтегрални схеми за корекция на фактора на мощност\nХармоници в електроенергийните мрежи. Част 3\nХармоници в електрозахранващите мрежи\nВлияние върху електрическите уредби и консуматорите, нормативна база, методи за оразмеряване на ел. съоръженията.\nВ първата част на статията, публикувана в брой 1/2014 на сп. Инженеринг ревю бяха разгледани основните източници на хармонични изкривявания и влиянието им върху напрежението на мрежата. Тук продължаваме с влиянието им върху разпределителните уредби и консуматорите, както и с методите за предотвратяване на вредното въздействие на хармониците, като специално ще се спрем на оразмеряването на електрическите съоръжения\nВлияние на изкривяванията върху електроразпределителните уредби и консуматорите\nЕфектите на захранване с изкривено напрежение могат да се обобщят като:\n• Директно влияние във вид на електромагнитни смущения и разстройване работата на някои електронни устройства и релейни защити.\n• Термични въздействия от различен характер върху тоководещи части, кондензатори, трансформатори и електрически машини.\n• Механично въздействие във вид на шум и вибрации в трансформатори, реактори и въртящи се машини.\nЕлектромагнитните смущения могат да се предадат по два начина:\n• чрез директно индуциране на напрежения с високи честоти в телекомуникационни линии и линии за пренос на данни, положени в близост до силовите кабели.\n• в инсталации тип TN-C протичащите големи токове в PEN проводника, причина за които са хармониците кратни на 3, както е изяснено по-нататък, създават значителни падове на напрежение в него.\nПо този начин масите на устройства, занулени в различни точки, имат различни потенциали и това е предпоставка за възникване на смущения по линиите, по които тези устройства си обменят сигнали. Освен това, в сградните конструкции, свързани в системата за изравняване на потенциалите, също протичат токове, които, от своя страна, индуцират електромагнитни смущения в телекомуникационни линии и линии за пренос на данни.\nИзкривяванията във формата на напрежението могат директно да разстроят работата на електронни прибори и релейни защити, които използват синхронизация с мрежовото напрежение.\nТермични въздействия на хармониците - причини за поява\nНаличието на хармоници води до прегряване по няколко различни начина, които се наслагват с различна тежест в различни елементи на дадена електрическа система.\nНамаляване фактора на мощността. Въпреки че в практиката двете понятия най-често се употребяват като синоними, при несинусоидални системи факторът на мощността не е равен на cosj. Факторът на мощността всъщност е отношението на активната съставка на основния хармоник към пълния ток. Затова за нелинеен товар, консумиращ или генериращ нелинеен ток, пълният фактор на мощността ще бъде винаги по-малък от cosj:\nPF = (cosj)/Ц(1+THDI2)\nПретоварване на неутралата в монофазни инсталации. Както беше споменато, хармониците с номер, кратен на 3, образуват системи с нулева последователност и те се генерират само от монофазни източници на хармоници. Докато при една балансирана инсталация, в която товарите са равномерно разпределени между фазите, първи и останалите, некратни на 3 хармоници се уравновесяват взаимно в неутралата, кратните на 3 хармоници се наслагват и токът в неутралата на всеки хармоник, кратен на 3, е с трикратна амплитуда в сравнение със същите токове, протичащи във всяка от фазите.\nТака например, ако в една инсталация протичат токове на първи хармоник (100%) и на трети хармоник с относителна амплитуда от 75%, ефективната стойност на тока във фазовия проводник ще бъде Ц(1+0.752) = 1,25 пъти по-голяма от тази на основния хармоник. В същото време токът в неутралата ще бъде 3 x 0,75 = 2,25 пъти амплитудата на основния хармоник.\nУвеличаване на загубите в магнитните вериги. Токовете с висока честота увеличават загубите от вихрови токове в магнитопроводите на трансформатори и въртящи се машини.\nУвеличаване на диелектричните загуби. Диелектричните загуби зависят от квадрата на ефективната стойност на тока, респ. от хармониците.\nУвеличаване загубите в проводниците. Дължи се на увеличаване на активното съпротивление в резултат на скин ефекта при високи честоти.\nЕфект на хармониците върху различните елементи на електроразпределителните уредби\nТоководещи части. Основният ефект произтича от увеличеното натоварване по ток. В инсталациите с еднофазни източници на хармоници е налице още по-голямо натоварване на неутралата. При екранирани кабели с екран, заземен от двете страни, или положени в метална тръба, заземена от двете страни, в екрана се индуцират токове, които допълнително увеличават нагряването и респективно намаляват токопреносната способност на кабела. Известен ефект за допълнително нагряване и намаляване на токопреносната способност имат и увеличените диелектрични загуби в изолацията на кабелите.\nТрансформатори и въртящи се машини. При тях се наслагват претоварването по ток и увеличените загуби в магнитните вериги и намотките. Резултатът е чувствително прегряване.\nКондензатори. При кондензаторите основният ефект се дължи на повишените диелектрични загуби. Ефектът е прегряване и в крайна сметка риск от пробив. Риск от пробив в резултат на превишено напрежение съществува, ако възникнат описаните по-горе условия за резонанс.\nЗа България граничните стойности на процента на общите изкривявания и на най-важните хармонични съставки на напрежението в електроразпределителните мрежи са регламентирани от документа “Показатели за качество на електроснабдяването” на ДКЕВР както следва:\nЗа мрежи средно напрежение: 95% от средната ефективна стойност на всяка една от хармоничните съставящи на напрежението за 10 мин. за всеки период от една седмица трябва да бъде: U3 ±5%, U5 ±6%, U7 ±5%, U11 ±3.5%, U13 ±3%; общо изкривяване ±8%\nЗа мрежи ниско напрежение: 95% от средната ефективна стойност на всяка една от хармоничните съставящи на напрежението за 10 мин. за всеки период от една седмица трябва да бъде: U3 ±5%, U5 ±6%, U7 ±5%, U11 ±3.5%, U13 ±3%; общо изкривяване ±8%\nНормално същите изисквания се предявяват към промишлените потребители и производители на електроенергия в договорите им с електроразпределителните дружества.\nТези стойности в общи линии съвпадат с изискванията на европейските стандарти БДС EN 50160 и IEC 61000-2-2 за системи от Клас 2 - Обществени и промишлени електроснабдителни мрежи. Освен тях в стандарт IEC 61000-2-2 се специфицират и граници за Клас 1 - чувствителни системи и устройства (по-ниски граници) и Клас 3 - големи единични нелинейни товари (по-високи граници). Този стандарт също така дава граници за всички номера хармоници от 2 до 13, включително четните.\nМетоди за предотвратяване на вредното влияние на хармониците\nПредотвратяването на вредното влияние може да се постигне по три начина:\n• Като се използват устройства, консумиращи (генериращи) ток с нисък процент на хармонични изкривявания.\n• Като се избират компоненти на електрическите уредби, оразмерени да понесат негативните ефекти от наличието на хармоници. В това число влизат и мерките против възникване на паралелен резонанс.\n• Като се намаляват хармониците посредством инсталиране на специални за целта пасивни и активни филтри.\nИзборът на стратегия и конкретно решение зависи много силно от поставената цел: дали е нужно да се доведат стойностите на THD на напрежението на входа на уредбата до стойностите, заложени в договора с електроразпределителното дружество, или да се предпазят собствената електроразпределителна уредба и консуматори.\nВ много случаи не е възможно да се направи точна оценка по време на фазата на проектиране, да не говорим за случаите, в които характерът на товарите е претърпял изменение в течение на времето. Затова в много случаи, когато са налице проблеми, дължащи се на наличие на хармоници, е добре да се направят измервания и на тяхна база да се търси най-подходящото решение. На пазара са налични както стационарни, така и преносими анализатори и регистратори.\nОт изброените по-горе групи методи за справяне с проблемите с хармониците, първата група - избор на устройства с ниска степен на изкривяване, изглежда най-радикалното решение. Такива са устройства, изградени на принципа на широчинноимпулсната модулация и/или снабдени с вътрешни филтри за хармоници.\nЧесто обаче тяхната цена е неоправдано висока, а когато се изграждат нови инсталации, които ще захранват голям брой относително малки нелинейни консуматори (търговски сгради и офиси, а във все по-голяма степен и жилищни сгради,) често не е възможно да се предвиди какъв точно тип консуматори ще се използват.\nОразмеряване на електрически съоръжения с оглед въздействие на хармониците\nОразмеряване на кабелни линии\nПри избора на кабели следва да се взема предвид пълният фактор на мощността, отчитащ наличието на хармоници: PF = (cosj)/Ц(1+THDI2)\nКакто беше показано в първата част на статията (вж. списание Инженеринг ревю 1/2014), неутралният проводник на трифазна система, от която се захранват еднофазни консуматори, генериращи хармоници, може да има товар, по-голям от този на фазните проводници. Такива линии например могат да бъдат дълги трифазни линии, захранващи осветители с флуоресцентни лампи без филтри за хармоници, или трифазна линия, захранваща разпределително табло с еднофазни излази за компютри и друга офис техника.\nВ такива случаи трябва да се направи проверка на сечението на неутралния проводник, като се съберат токът на небаланс между трите фази и сумата от токовете в трите фази на хармоничните съставки, кратни на 3.\nПрепоръчително е и да се използват четириполюсни прекъсвачи със защита и на неутралния проводник.\nОразмеряване на трансформатори\nТрансформаторите са чувствителни към токовете на хармониците, тъй като през тях протичат всички хармоници на тока, генерирани от долустоящите устройства, упражнявайки едновременно различни ефекти, всичките резултиращи в прегряване:\n• Увеличаване на загубите от блуждаещи токове в намотките, пропорционални на квадрата на тока и на квадрата на честотата (основна причина за претоварване на трансформаторите от хармоници).\n• Увеличаване на загубите в активното съпротивление на намотките в резултат на протичащия по-голям ток, увеличаване на самото активно съпротивление от скин-ефекта при високи честоти.\n• Увеличаване на загубите в магнитопроводите.\nПретоварването на трансформаторите се отчита посредством т. нар. К-фактор. Има различни определения за К-фактор, като определенията, използвани в Европа и тези в САЩ, са принципно различни.\nЕвропейските стандарти БДС EN 50464-3 и БДС EN 50541-2, съответно за маслени и за сухи трифазни трансформатори, дават следната формула:\nK = [1+(e/(1+e))(I1/I)2 S(nq(In/I1)2)]0,5 ,\ne е отношението между загубите в намоткитe при синусоидален ток с честота 50 Hz и загубите при постоянен ток със същата ефективна стойност. Ако не е налично като каталожна стойност, може да се приеме равно на 0.1;\nI1 е ефективната стойност на тока на първи хармоник, а In – тези на висшите хармоници;\nn e номер на хармоника;\nq е константа, зависеща от конструкцията на намотките. Ако не е налична като каталожна стойност, може да се приеме 1,7 за трансформатори с намотки от проводник с кръгло или правоъгълно сечение и 1,5 за трансформатори с намотка ниско напрежение от фолио.\nИзчисленият по този начин К-фактор приема стойности между 1 и 2. Максималната продължителна мощност, до която може да се товари един трансформатор, подложен на несинусоидални токове, се намалява, като номиналната му мощност се раздели на К-фактора. Дефакто се получава преоразмеряване, тъй като за дадена работна мощност трябва да се избере трансформатор с по-голяма номинална такава.\nСъгласно американските стандарти, К-факторът се изчислява като:\nK = S Ih2 h2,\nкъдето h e номер на хармоника; Ih е ефективната стойност на тока на всеки пореден хармоник в относителни единици (разделен на номиналния ток на трансформатора).\nТака изчислен, коефициентът приема стойност от 1 за чисто синусоидален ток до няколко десетки при голямо съдържание на хармоници. Този коефициент може да се използва за редуциране на максималната продължителна мощност, до която може да се товари един трансформатор, подложен на несинусоидални токове, по подобен начин, както в EN стандарта.\nЗа целта, вместо директно преизчисляване, производителите предлагат съответната зависимост на мощността от К-фактора. Освен това обаче на пазара в САЩ се предлагат т. нар. “K-rated” трансформатори, в чиято конструкция са взети мерки за намаляване влиянието на хармониците както в намотките, така и в магнитопроводите, и също с подобрено охлаждане.\nВ резултат, при избор на “K-rated” трансформатор вместо на нормален трансформатор с по-висока мощност, се получава икономия както от по-ниската първоначална цена, така и от по-ниските загуби в процеса на експлоатация. Има 7 класа “K-rated” трансформатори, конструирани за натоварване с K-фактор, съответно до 4, 9, 13, 20, 30, 40 и 50.\nОразмеряване на генератори\nВлиянието на несинусоидалните токове, произвеждани от нелинейните товари на един генератор, е подобно на това при трансформаторите. Влиянието на хармониците може да не се отчита при избор на генератор, ако общите нелинейни изкривявания на тока са до 20% и съдържанието на всеки хармоник е до 5%. В противен случай изборът трябва да става съгласно методика на производителя на генератора.\nОразмеряване на двигатели\nПретоварването на електродвигател от хармоници е рядък случай, до който може да се стигне при много големи изкривявания на захранващото напрежение. И в този случай е необходимо да се избере двигател, предвиден от производителя за работа със съответното ниво на нелинийни изкривявания на напрежението, или просто по-мощен двигател.\nИзбор и оразмеряване на кондензаторни батерии за компенсация на реактивната мощност\nСъдържанието на хармоници в тока, протичащ през кондензаторите, е пропорционално на съдържанието им в напрежението на шините, към които е свързана батерията. Номиналната мощност на кондензаторите следва да бъде избрана с отчитането на пълния ток, протичащ през тях. В случай че се очаква наличие на хармоници в напрежението, но нивото им не може да бъде определено, коефициент на сигурност от порядъка на 1,3 е приемливо решение.\nВажно е при избор на кондензаторна батерия да се вземат мерки за избягване на явлението паралелен резонанс, разгледано в първата част на статията. Тъй като явлението възниква при числено равенство на импедансите на кондензатора и на системата (вж. фиг. 5 на стр. 52 в бр. 1/2014 на сп. Инженеринг ревю), понякога е достатъчно да бъде променено мястото на присъединяването на кондензаторната батерия към системата така, че импедансът на системата, гледан от точката на присъединяване, да се промени достатъчно.\nТози метод обаче първо не винаги е осъществим и второ, не винаги е сигурен, защото често импедансът на системата не може да бъде точно оценен или пък може да варира в доста широки граници в зависимост от включените трансформатори, захранващи източници и т. н. Затова намаляване на зависимостта на честотата на паралелния резонанс от импеданса на системата се постига, като последователно на кондензатора се постави т. нар. антирезонансен дросел (detuning).\nВ този случай заместващата схема от цитираната фиг. 5 в първата част на материала добива вида, показан тук на фиг. 1a.\nРезонансната честота, която е равна на 1/Ц(Lсистема x C) в случая без дросел, сега става w0=1/Ц[(Lсистема + Lа.р.)xC], където Lа.р. е индуктивността на антирезонансния дросел. Тъй като импедансът на дросела е доста по-голям от този на системата, първо, стойността на резонансната честота намалява значително и второ, тази стойност става много по-слабо зависима от импеданса на системата и неговите флуктуации.\nСъщевременно, при честота wLC.=1/Ц(Lа.р x C) се получава последователен резонанс в клона от веригата с последователно свързани кондензатор и дросел, като импедансът на този клон става много малък, равен само на активното съпротивление на дросела. Както може да се види от формулите, wLC > w0, като колкото е по-мощна системата (по-малка Lсистема), толкова повече двете стойности се доближават. Зависимостта на общия импеданс на заместващата схема от честотата е показана на фиг. 1б. Пунктирната линия изобразява импеданса на системата с отчитане и на активното съпротивление на товара, какъвто би бил без LC-групата.\nАнтирезонансният реактор се избира така, че честотата на последователния резонанс wLC да бъде по-малка от честотите на хармоничните съставки, генерирани от товара. По този начин се изключва възможността от възникване на резонанс. Когато в уредбата се използва високочестотно пренасяне на релейни команди и данни по електропроводните линии, трябва също така честотата на последователния резонанс да не бъде близка до работните честоти на честотните генератори, за да не се претоварват те.\nПри избор на кондензаторна батерия с антирезонансен дросел трябва също да е установено със сигурност, че към уредбата няма присъединени други кондензаторни батерии, които биха променили резонансните характеристики.\nСтатията продължава в следващия брой на сп. Инженеринг ревю\nКлючови думи: хармоници, електроразпределителни системи, пасивни филтри за хармоници, активни филтри за хармоници, оразмеряване на електрически съоръжения, нелинейни товари, фактор на мощността\nКои са последните технологични новости при прекъсвачите за защита на постояннотокови вериги, масово използвани за захранване в индустрията - четете в новия брой 6/2020 на сп. Инженеринг ревю...\nАктуална статия в рубрика "Електроапаратура" на списанието на българската индустрия е посветена на някои основни насоки и съображения при избора на редови клеми за контролно оборудване. Вижте...\nКакви са актуалните тенденции и технологии при маркиращите и етикетиращите системи за електроапаратура и кои са водещите им експлоатационни особености - четете в материала тук...


С едни … ревери напред – дамският костюм с панталонедни … ревери напред – дамският костюм с панталон | Fashion Inside\nЕ, какво толкова интересно има в дамския костюм с панталон? Предполагам, че вече си задавате този въпрос, а като поставя фокуса и върху черния цвят съвсем губите интерес, нали? НЕ БЪРЗАЙТЕ! Това е една много по-интересна модна приказка, отколкото предполагате. Не се съмнявам, че всяка от вас притежава в гардероба си, нарочената за задължителна, малка черна рокля? До тук добре, но дали осъзнавате колко далече от оригинала е днешната представа от създадената от Коко Шанел? С дължина до под коляното, дълги ръкави и носеща идеята за максимална семплост върху която може да добавите, колкото бижута ви хрумне. Е, същото е и с черния костюм с панталон, който, между другото, е една от най-прагматичните, да си го кажем направо, КРАЖБИ от мъжкия гардероб. Не че имам нещо против, ни най-малко! Този образ, в правилната линия, пропорция и комбинация, е за жени с характер, които са доста по-интригуващи от предвидимите и захаросани лолити. Той отдавна не се смята за скандален, както е било по времето на Жорж Санд – мъжки артистичен псевдоним на писателката Амандин Дюпен. Тя скандализира обществото през XIX век е с поведение прекрачващо нормите, като смело облича един от „прадядовците“ на днешния мъжки костюм. Фактът, че е била баронеса я спасява от преследване, но въпреки крайно неприемливото й поведение това не й пречи да „запише в черното си тефтерче“ имена на такива мъже като Лист, Шопен и Мериме. Днес много звезди залагат на този костюм!\nСравнително дългото развитие на костюма има своите конструктивни промени, които не са за пренебрегване, особено ако искате да го превърнете в свой сигурен и верен партньор. Но защо в черно, бихте попитали, при положение, че модата е изпълнена с всякакви цветни версии? Колкото и банално да звучи, защото черното си е класика, а и не е нужно да приемате този цвят така формално. Сигурно ви се е случвало да комбинирате няколко модни артикула в черно и крайният резултат да е повече от незадоволителен. Причината е, че черното почти никога не е абсолютно черно. При багрене на нишките или плата те много трудно се насищат до желаното тъмно. Затова много често първоначално основата се обагря в друг цвят, който служи като един вид грунд. Това е причината, когато комбинирате няколко артикула в черно нещо да не си е на мястото. Освен нюансите на черно, които гравитират около много тъмно сиво, има и такива, в които деликатно се прокрадва червено, синьо, охра… Така че внимавайте и никога не приемайте черното като цвят с едностранчив характер. Дотук с флирта с цветознанието, да обърнем внимание на не по-малко важната форма. Не приемайте образа на черният костюм с панталон за непроменлива величина. Той има своето дългогодишно развитие, от емблематичния кадър на Марлене Дитрих, през смокинга на Ив Сен Лоран, заснет от култовия фотограф Хелмут Нютън, до Меган Маркъл.\nA post shared by 銀座 蔦屋書店 写真・ファッション (@ginzatsutayabooks_photofashion)\nДължините, пропорцията и формата на реверите, ширината на панталоните, позицията на раменете… положението става като да откриете колкото може повече разлики. Да добавим и материята, ако ще правите далновидно модно капиталовложение изберете модел от естествена материя, а моята лична препоръка е да заложите на студената вълна. Нейното качество, съответно и цена, са различни, но моделите от изкуствени материи не си заслужават. Не се смущавайте и от названието ВЪЛНА, едни от най-добрите мъжки летни костюми са изработени именно от студена вълна, но може да експериментирате и с други материи.\nГолемият плюс на този моден образец, засенчващ дори малката черна рокля, е възможността да го комбинирате и с други артикули. Сакото с рокля, блуза и пола или джинси и спортни обувки. Панталонът с вариант на тема риза, тишърт и сандали на ток, това са само част от многообразните комбинации, в които присъствието на цвят е почти задължително и е съобразено с повода и мястото. Така че, без да се двоумите му отделете достойно място до малката черна рокля. Вталено сако, покриващо ханша, нешироки ревери и едноредно закопчаване в комбинация с панталон тип „цигара“ с дължина до глезена – това са базисните неща, които ще ви направят секси. На предстоящите празници, жена в черен костюм, със сако на голо, обувки на ток и няколко бижута би привлякла погледите. Не се съмнявайте, че черното е печелившият залог в модната игра костюм с панталон!\nA post shared by Fashion Girl-That’s Me 🦋💃🏽🦋 (@ramonaprophete)\nНа финал не мога да скрия възхищението си от модела на Сара Бъртън, която като главен дизайнер на Alexander McQueen, добавя контрастна женствена панделка, в искряща фуксия, към смокинга и то по един завладяващ конструктивен начин.\n„Ако искате промяна, успокойте ума си.“


Холандски консултанти предлагат решение за подобряване на трафика в София\n25 юни 2008 | 18:56 1032\nПредставителят на холандското министерство на транспорта и програмата „Партньори за път” Мартайн Елхерсма ще връчи на заместник-кмета на Столична община Велизар Стоилов проучването „Интелигентна система за управление на трафика в София: нужди и препоръки”, направено от холандските консултанти ДеХаВе, Виалис Трафик и базираната в София Сетра.\nНачалото на проекта е поставено през януари. Проучването е първата стъпка за постигане на координирана и интер-оперативна система за управление на пътния трафик.\nСлед задълбочена проверка и анализ на пътната обстановка в София, холандските консултанти изработиха предложение за завършена система за подобряване на пътния трафик в столицата. Тя включва координация на светофарите, използване на камери и софтуер, система за управление движението на градския транспорт и контролни центрове за наблюдение и директно управление на пътната обстановка.\nПроучването е финансирано главно от програмата „Партньори за път” на Министерството на транспорта на Кралство Нидерландия, с подкрепата на Столична община. Проучването е важна стъпка в проекта за създаване на Система за управление на пътния трафик в София. Целта на проекта е да подобри пътната обстановка чрез управление на трафика и координация на пътните сигнали.\nВ замяна това ще доведе до намаляване на задръстванията, по-рядко спиране на автомобилите, по-малки закъснения, по-късо времетраене на пътуването и улесняване на движението на линейки и пожарни коли. Подобреното движение от своя страна ще се отрази позитивно на околната среда и качеството на живот в града чрез намаляване нивото на замърсяване на въздуха и нивото на шума.\nПрограмата „Партньори за път” е инициирана през 2001 г. от холандската Национална пътна администрация в отговор на постоянно нарастващото икономическо развитие и нуждата от адекватен транспортен модел. Насочена е главно към новите страни-членки на ЕС.\nЧрез взаимна обмяна на познания, експертиза и опит програмата предлага рамка и възможности за развиване на пътно- инфраструктурни дейности и подпомага усвояването на европейските стандарти. Кралство Нидерландия от години съдейства на България в различни области по време на предприсъединителния й период и понастоящем като член на ЕС. Множество двустранни програми бяха създадени за успешната реализация на тази подкрепа.


Део и Елена се разделиха?\nДео и Елена се разделиха? ...\n"Ели, благодаря ти за прекрасните мигове заедно! Успех оттук нататък:)". Това написа Део във Facebook профила си.\nВеднага под поста му приятели и фенове започнаха да задават въпроса "Какво стана, разделихте ли се"? Според повечето коментари двамата са "страхотна и нежна двойка и би било много жалко, ако са се разделили". Засега Део не е отговорил категорично дали двамата са сложили край на връзката си.\nИскрата между тях пламна в предаването Dancing Stars. Изживяха бурна любов, правиха планове за семейство, заживяха заедно и смятаха да си имат дете. Танцьорката стана гадже на Део точно след като той се раздели с дългогодишната си приятелка Лора Караджова.


Ed Sheeran – концерт на Ед Шииран в Букурещ, Румъния, 03.07.2019\nНачало › Минали събития › Ed Sheeran – концерт на Ед Шииран в Букурещ, Румъния, 03.07.2019\nЦена на пакета: 339 лв.\nУсловия за плащане: Резервация се приема при плащане на 50% от стойността на пакета.\n· билет за концерта /седящи места - втори ринг/\n· свободно време за разглеждане на гр. Букурещ\nседящи места първи ринг - 45лв.\nРезервация се прави чрез travelevent.eu, на телефон: 0885004083, skype: tpi_agency ; e-mail: sales@travelevent.eu или в офиса на Българска Компания за Туризъм ООД /БКТ ООД/ на гр. София, ул. Дунав 43, партер, офис 1.\nЗа резервация е необходимо да изпратите имената на пътуващите за концерта /име и фамилия на латиница по паспорт или лична катра/, ЕГН и телефон за връзка.\nдо 3 дни след резервация се заплащат 50% от сумата\nв срок до 30 дни преди датата на концерта останалата част от сумата.\nВ случай на форсмажорни обстоятелства /природни бедствия, стачки, аварии или катастрофи/ предплатените суми не се връщат.\nДоговор: Всеки, който се е записъл за пътуването за концерта на Ed Sheeran в Букурещ подписва договор за "Организирано туристическо пътуване" с туроператора - организатор на пътуването - "Българска Компания за туризъм" ООД. БКТ ООД не носи отговорност при инциденти повреме на пътуването и престоя в Букурещ свързани с виновно представил се пътник.


Речевото развитие на децата от ромски произход представлява интерес от педагогическа, психологическа, лингвистична и социална гледна точка.\nПсихолого-педагогическият аспект на проблема се изразява в търсенето на такава организация на обучението, при която влиянието на по-бавния темп в овладяването на езика върху психологическото развитие на децата да се сведе до минимум.\nОсновната задача на съвременния учител е да формира у учениците отговорност за резултатите от обучението, да ги насочи към потребностите за натрупване на индивидуален познавателен опит. В това отношение работата с деца билингви е твърде специфична.\nМного често децата билингви постъпват в училище със съвсем ограничен лексикален запас от български език и това създава редица трудности при обучението им. Билингвизмът, т.е. двуезичието, се разглежда като психически механизъм от знания, умения и навици, позволяващи на човека да създава речеви произведения, последователно принадлежащи на две езикови системи. Според определението на Ж. Бояджиев терминът двуезичие (билингвизъм) е ,,владеенето и използването на два езика от даден индивид или дадена общност, съвместно функциониране на две езикови системи в говорното общуване” (Бояджиев, 1981).\nЗа децата от малцинствени групи билингвизмът е неизбежен, а това налага те да оперират със знаците на две езикови системи. При общуването се осъществява взаимодействие между двете езикови системи, което поражда затруднения в речевата дейност. Децата от различните етноси възприемат българския език през призмата на майчиния си език. Това поражда грешките им в българската реч. Фонетичните грешки на учениците често се дължат на липсата на някои звукове в майчиния език, което води до затруднения в произнасянето на определени звукове от българския език (ц, х, ъ) или до смекчаване на други (л, м, н).\nКато отчита двуезичието на учениците, учителят търси пътища и форми за ефективно обучение, съобразено със степента на съответствие и несъответствие между явленията в двата езика. Да се работи с деца билингви е нелеко предизвикателство. За да се отговори на държавните образователни изисквания, учителят е необходимо да познава особеностите на мисленето и изразяването на тези ученици. Компетентностите за възрастовите и физиологичните особености, както и за спецификата на културата, към която принадлежат билингвите, също са задължителни. Само тогава може да се оценят слабостите и проблемите на учениците, за да се ръководи правилно образователно-възпитателният процес. Осигуряването на по-ефективна система на обучение налага да се търсят подходящи стратегии и техники, да се прилагат адекватни принципи, методи и подходи за повишаване на мотивацията. Тези усилия имат за цел преодоляване на затрудненията при усвояването на нови знания и умения, адаптиране на учебното съдържание към опита, интересите и потребностите на учениците, създаване на по-добра организация на тяхната учебна дейност и подготовка.\nСемейството е първата „институция” за социализация и възпитание на детето. От целите, които си поставят родителите, и от използваните стратегии за възпитание и взаимодействие с училището зависи личностното развитие на всяко дете. Слабите връзки между училището, учителите и семействата на децата от ромски произход имат съществен принос за изоставането в процеса на обучение и отпадането от училище още в началото на прогимназиалния етап на голяма част от учениците.\nЗа да се осигури превенция, при педагогическото взаимодействие с родителите учителят трябва да има предвид социокултурните традиции, които изграждат ценностната система на етноса. Особено важен е и фактът, че позициите на учителя и ученика и в двете общества се възприемат по различен начин. Това налага да се познава много добре спецификата на всеки етнос, а оттам – педагогическото взаимодействие да се пречупи през призмата на културата и традициите му (Габрова, 2002).\nОт учителя се изисква да промени нагласите на родителите относно възможностите за развитие, за социална интеграция. Голяма част от родителите от ромски произход са с нисък образователен статус, не владеят българския език и като цяло нямат осъзнати отговорности и задължения към осигуряването на добри условия за учебна работа на децата си. Затова учителят трябва да подържа тясна връзка с родителите, да ги мотивира да бъдат по-отговорни спрямо учебния процес на децата си.\nПървото условие децата билингви да овладеят добре българския език е да се общува с тях и да се поставят в активна речева позиция. За това спомага и богатото онагледяване на поднесения езиков материал. Учителят трябва да използва всички подходящи ситуации, за да могат учениците да придобият умения да слушат и разбират това, което им се говори (да питат, да обясняват), и да реагират речево (не само да задават въпроси, но и да отговарят на поставени въпроси).\nСпецифична дидактическа задача на учителя, работещ с билингви, е свързана с модифициране на учебното съдържание според особеностите на обучаваните и техния познавателен опит. Преподаването трябва да е образно, нагледно. Това се налага поради различното равнище на владеене на официалния книжовен български език. Когато по-голяма част от учениците не притежават в речеви план нужния лексикален и синтактичен минимум, е необходима диференциация на процеса на обучение, съобразно с индивидуалните потребности на учещите.\nПрактиката показва, че почти всички ученици могат да постигнат високо ниво на изпълнение на образователните стандарти, но в различно време и по различен път. Това може да се постигне чрез адаптиране на учебното съдържание по посока улесняване на възприемането на базата на опростена лексика. От значение е и готовността на учителя да изчаква развитието на мисловния процес при отговарянето на въпроси, тъй като за децата билингви е характерен т.нар. двупосочен мисловен процес.\nЧаст от системната работа на учителя на билингви е подготовката и поставянето на индивидуални задачи за самостоятелна подготовка с цел компенсиране на затрудненията при овладяването на учебния материал.


„Графиня Марица”, оперета в три действия, от Имре Калман (съдържание) - Музика - БНР Новини\n„Графиня Марица”, оперета в три действия, от Имре Калман (съдържание)\nпубликувано на 02.11.12 в 13:08\nАфиши за различни постановки на "Графиня Марица" от първата половина на ХХ в.\nЛибрето: Юлиус Брамер и Алфред Грюнвалд.\nСветовна премиера: 28 февруари 1924, Виена, Театър ан дер Вийн.\nБългарска премиера: 1925, София, Кооперативен театър.\n• Графиня Марица – сопран\n• Принц Мориц Драгомир Популеску, приятел на Марица – баритон\n• Барон Коломан Жупан, земевладелец от Варашдин – буфо-баритон или тенор\n• Граф Тасило Ендрьоди-Витембург – тенор\n• Лиза, сестра на Тасило – сопран\n• Маня, млада циганка – сопран\n• Барон Карл Щефан Либенберг, приятел на Тасило – бас\nМясто и време на действието – Унгария, имението на графинята, 1924 година.\nИмението на графиня Марица в Унгария. Графинята отдавна не живее постоянно в провинциалния си дом и е наела мъж на име Бела Тьорьок, когото никога не е виждала, да управлява стопанството й. Този Бела Тьорьок всъщност е граф Тасило Ендрьоди-Витембург, изгубил състоянието си заради дълговете на своя баща. Графът е кандидатствал за работата при Марица, използвайки името на бившия иконом на собственото им фамилно имение. Той е принуден да работи, за да събере пари за прилична зестра на по-малката си сестра Лиза. Тасило иска да омъжи сестра си достойно, за човек от благородно потекло. Той е помолил своя приятел – барон Карл Щефан Либенберг, да продаде всичките му имоти и ценни вещи и със спечеленото да погаси дълговете на баща му. Лиза, която не знае нищо за сериозните финансови проблеми на семейството, все още живее в девически пансион.\nНа терасата на господарската къща младата циганка Маня пее меланхолична песен за щастието. Пристига непознат, който се представя за барон Карл Щефан Либенберг и иска да види управителя. Маня отива да намери Тасило. Когато двамата мъже се срещат, Тасило моли приятеля си да пази в тайна самоличността му. Карл Щефан му докладва, че е изпълнил молбата му, продал е всичките му имоти и е платил дълговете на семейството му. Но баронът се пита не би ли могъл младият граф да помоли за помощ своята богата леля? Никога – казва гордият Тасило. Освен това, в момента той се чувства като у дома си в това прекрасно имение, където освен всичко има възможността да спечели достатъчно пари за зестрата на сестра си. Въпреки това, Тасило тъгува за предишния си живот в столицата и за своите приятели. Той моли Карл Щефан „да предаде поздравите му” на Виена. Принц Мориц Драгомир Популеску, приятел на графиня Марица, идва, за да обяви, че графинята пристига, за да отпразнува в имението своя годеж. Името на годеника звучи доста странно, почти оперетно – барон Коломан Жупан! Но ето че се появява и самата графиня. Хората от имението поздравяват господарката си с песен, а Марица, трогната от циганските цигулки, им отговаря с огнен чардаш. Младата графиня мечтае да изпита щастие в любовта. Марица благодари на принц Популеску за подготовката на годежа й, но казва, че за жалост, годеникът й е възпрепятстван и няма да дойде. Точно в шест часа двамата ще отпразнуват събитието – тя в имението си, а той – в неговото. Тасило се представя и Марица го приема благосклонно. След малко обаче се оказва, че графинята познава неговата сестра Лиза и я е довела в имението на гости. Тасило е ужасен от мисълта, че може да бъде разкрит, а Марица тълкува смущението му като вероятна любовна връзка между него и дъщерята на предишния му господар. Марица влиза в къщата с гостите. Но как трябва да се държи Тасило със сестра си? Карл Щефан му предлага да й разкаже цялата истина. Ето че идва и Лиза, която вече е научила, че Марица е наела бившия иконом на тяхното имение. Когато момичето разбира, че „икономът” е не кой да е, е собственият й брат, тя пък решава, че Тасило сигурно е влюбен и иска да подложи любимата си на изпитание, без да бъде разпознат. Тасило просто не може да й причини мъка, като й разкаже за всичките им семейни проблеми, но все пак я моли да запази тайната му. Лиза с охота се включва в „играта”. Щастливи от срещата, Лиза и Тасило си припомнят хубавите моменти от детството. След като двамата отиват в градината, Марица излиза на терасата с един от приятелите си. Тя признава, че всъщност не е сгодена и няма никакъв барон Жупан. Просто е публикувала във вестниците обява за мнимия си годеж с името на прочутия герой от оперетата „Цигански барон”, за да парира набезите на досадните си обожатели, които според Марица преследват само парите й. В този момент обаче за всеобща изненада прислугата обявява идването на барон Коломан Жупан от Варашдин. Ужас! „Но Вие не съществувате!” - възкликва Марица. „Както виждате, майка ми е решила този въпрос другояче” - отговаря баронът. Истинският Коломан Жупан е разбрал за своя „годеж” от вестниците и се е втурнал към красивата си годеница, в която тутакси се влюбва. Но може би все пак има някакво объркване на имена? Напълно невъзможно – казва Жупан, защото той е последният от техния род. „Ела с мен във Варашдин” – кани той Марица, която с огромно усилие успява да обуздае буйния темперамент на младия барон. В къщата започва тържеството по повод годежа. Тасило остава сам на терасата. Обзет от тъга, той си припомня времената, в които е бил „прекрасен рицар на чардаша”. Всъщност, Тасило също се е влюбил в красивата си господарка от пръв поглед. Той не забелязва, че докато е пял, Марица тихо е излязла на терасата, последвана от цялата компания. Графинята моли иконома си да изпее песента отново – за всички нейни гости. Но гордият граф отказва – той не е палячо, който да забавлява господарите. Ядосана, Марица веднага го уволнява. За да спаси ситуацията, Жупан предлага всички да отидат до близкия град, да се позабавляват в заведението „Табарин”. Гостите възторжено приемат идеята, но докато всички се приготвят за път, циганката Маня предсказва на Марица, че в рамките на следващите четири седмици ще се влюби в красив мъж от благороден произход. Объркана и трогната от предсказанието, Марица решава да остане в дома си. Гостите й тръгват без нея. Тасило идва, за да си вземе сбогом, но Марица вече е в много по-добро настроение. Тя отменя уволнението и му предлага да бъдат приятели. Сега вече Тасило е готов да изпее своята песен отново – само за Марица.\nЧетири седмици по-късно графиня Марица и нейният иконом се разбират прекрасно. В имението отново идва Коломан Жупан и вече е очевидно, че Лиза харесва елегантния и жизнерадостен млад барон. Да, въздиша той, само да не беше Марица... „И какво от това” – пита Лиза, а Жупан пее „Искам да мечтая за теб” и девойката щастливо се присъединява към любимия. Тасило иска да говори с Марица за бизнеса, но тя намира темата за ужасно отегчителна. Графинята се чуди защо човек като управителя на имението й има толкова нежни и добре поддържани ръце – на истински аристократ. Марица не иска да знае нищо за финансови и икономически проблеми. Тя иска да се забавлява заедно с Тасило – като че ли той е от нейната класа и с нейния ранг. Икономът би бил щастлив да прекарва времето си с Марица, но също така й казва, че тя сама пречи на щастието си, защото не се доверява на нито един мъж. Марица е съгласна, но... Ако си представим, че тя е лудо влюбена и... Да си представим – само да си представим, че именно той е обектът на нейната любов... Какво би казал Тасило? „Небеса, какво се случи днес, та съм тъй благословен!” – би ликувал той. Марица и Тасило започват да танцуват. След малко икономът се връща към реалността и отива да работи. Влиза Жупан, но Марица го приема доста хладно. Тя не иска да се омъжва за него. Жупан от своя страна казва, че бракът им е невъзможен, защото адвокати са му представили завещанието на дядо му, според което той е длъжен да се ожени за бедна девойка, иначе няма да получи наследство. Марица е много облекчена, но напуска стаята гневно, когато Жупан й казва, че би могла да му даде всичките си пари. Идва Лиза и Жупан въодушевено й разказва, че между него и Марица всичко е свършено. От реакцията на момичето той разбира, че Лиза е влюбена в него. И въпреки, че все още говорят със заобикалки, двамата вече са убедени, че принадлежат един на друг.\nПристига принц Популеску заедно с цялата трупа на „Табарин”. Ако Марица не иска да дойде при тях, те ще отидат при нея, за да празнуват отново. Веселие и радост цари в залата, а мрачният Тасило остава отвън. Той решава да напише писмо на приятеля си Карл Щефан. Марица идва при него, защото се чувства по-добре тук, отколкото с всички гости вътре. Тасило й разказва за миналото си и едва не й признава истината. Но Марица, която чувства, че той все повече я привлича, иска да чуе какво би й казал, ако тя беше бедно момиче. Той я притегля към себе си и пее „Кажи да, моя любов, кажи да”. Марица блажено се отпуска в прегръдките му. Прекъсва ги принц Популеску и Тасило веднага изчезва. Принцът ревнува и казва на Марица, че е видял Тасило да целува графиня Лиза. И освен това, изглежда този „иконом” крие истинското си лице. Върхът на всичко е, когато Марица случайно открива писмото на Тасило до Карл Щефан и прочита редовете, в които Тасило пише, че не иска да почива, докато не достигне целта си – зестрата и по-добро бъдеще. Сега Марица е убедена, че Тасило също иска само парите й. Но той е сгрешил, избирайки точно нея за жертва!\nГостите пристигат, танцувайки. Измамена и огорчена, Марица през сълзи демонстрира веселие, като пее и танцува чардаш. Когато идва Тасило, тя се отнася с него изключително пренебрежително, като с лакей. Сега тя знае кой всъщност е той и гневно хвърля в краката му голяма сума пари. Дали сега икономът е достигнал целта си? Само че Марица иска да се знае, че му е дала парите при едно условие: Тасило никога повече не трябва да говори за любов в нейно присъствие! Отчаян, Тасило приема парите. Наранен точно колкото Марица, той също пее чардаш преди да си отиде. После хвърля всичките пари на циганите, които са му акомпанирали. Марица си припомня предсказанието на циганката и в този момент Тасило отива при Лиза: „Сестричке, ти ще бъдеш щастлива вместо мен” – казва той и двамата си тръгват, хванати за ръце. Гостите са поразени – Лиза е сестра на Тасило! Марица трудно осъзнава колко е щастлива всъщност – сега тя вече знае, че Тасило й е верен.\nНа следващата сутрин. Цялата компания все още празнува, но Марица изведнъж осъзнава, че вече няма иконом и сама трябва да се грижи за всичко в имението. Младата жена никак не обича да работи, затова решава, че ще отложи делата и тази вечер всички ще отидат в града да празнуват и да танцуват чардаш. „Тъмнокосо момиче от пустата” – пеят Марица, Популеску и Жупан, за да се настроят за вечерта. Двамата мъже отиват в стаите си, а Тасило влиза, за да се сбогува с Марица завинаги. Тя се опитва да стопи леда помежду им, но и двамата са твърде горди, за да говорят открито. Тасило горчиво се оплаква от това колко е трудно да имаш работа с жени, въпреки че в крайна сметка човек не може да живее без тях. Лиза казва на Жупан, че е съвсем бедна. Реакцията му е неочаквана – какво щастие! Сега двамата могат да се оженят и да спазят условието на завещанието му. Той отново пее „Ела с мен във Варашдин”, но този път момичето с удоволствие приема предложението. Пристига Карл Щефан, който казва на Тасило, че богатата му леля е закупила обратно всички имоти на фамилията. Графът отново е състоятелен и вече е достоен за Марица. Карл Щефан се опитва да го убеди да говори открито с нея, но Тасило възкликва: „Как мога просто да й кажа, че я обичам!”. Марица обаче е чула последните му думи – вече нищо не може да попречи на щастието им. Влюбените се прегръщат и пеят: „Кажи да, моя любов, кажи да!”.\nПрограма Христо Ботев Музика На опера в събота Имре Калман либрето


Без учебни занятия в Куба, докато не бъдат ваксинирани всички деца - ᐉ Новини от Fakti.bg - Здраве | ФАКТИ.БГ\nУчилищата на острова са затворени от март 2020 г., за да се избегне разпространение на коронавируса\nБез учебни занятия в Куба, докато не бъдат ваксинирани всички деца\nПубликувана: 31 Август, 2021 21:40\n18 КОМЕНТАРА | ВИДЯНА 1540\nЗапочна ваксинацията на 2-годишни деца 4 Септември, 2021 10:43\nКуба няма да отвори училищата си, преди да бъдат ваксинирани всички деца. Това обяви министърка на образованието Ена Елса Веласкес. Тя каза, че първият учебен ден ще е идния понеделник, но занятията ще започнат дистанционно, предаде Франс прес.\nМинистърката поясни, че ваксинацията на учениците ще протече в три етапа, като се почне от най-големите.\nКуба разработва свои собствени ваксини срещу коронавируса. Две от тях - Абдала и Соберана - бяха разрешени от здравните власти за спешна употреба.\nКуба, която в началото успяваше да овладее пандемията, от юли насам отчита увеличаване на случаите на зараза заради варианта Делта. От началото на пандемията страната регистрира 652 855 случая на зараза, от които с 5303 с фатален край.\nЗаради забавяне на ваксинационната кампания едва 30 процента от населението е имунизирано. От неделя Куба започна да използва и ваксината на китайската компания "Синофарм", предава БТА.\nВ Куба е комунизъм и ще ваксинират децата,в САЩ е капитализъм и пак ще ги ваксинират,в коя от двете държави има демокрация?\nА къде изобщо има демокрация?\nНе може да ваксинират децата ,къде е демокрацията комунизма .Другаря Ръдев да протестира да им каже че няма вирус,да звънне на Решетката да прати ракети калашници и други бомби\nНе го ли разбрахте. И разработват собствени ваксини много държави.\nДо коментар #4 от "Навсякъде ваксинират":\nТи на ганя не моеж му каза, той е по-умен и хитър от всички други народи, затова е най-бедния и най-болния в Европа!\nАма така е бе списвача Аналтоли Стайков току що се връща от там и ни казва самата истина. Даже в Куба щели да вахсинират и мъртавците за по-сигурно.\nИ в двете, а нашите деца не са ли ваксинираните по времето на Тошо, и непиха ли жълти хапчета по времето на Чернобил, а!!!?\nМного прости хора сме и нагли, затова нищо няма да постигнем никога!\nПред парите на ротшилд няма комунизъм няма капитализъм, а в Куба знаят ли затова какво се пише тука за тях\nНяма демокрации, Оруел е прав. Всички държави са маскирани автокрации. За пред хората говорят някакви глупости, като решът връткат копчето и си гражданин на диктатура против личността. Всички персонални свободи са една измислица за романтика на хората. Имаме привилегии, позволяват ти, когато решът да се чувстваш свободен. Не сме свободни! Искат да ти кажат, какво да правиш, как, с кой, какво е правилно да мислиш и най-вече, всички които не са съгласни са грешните. Остава последната стъпка, всички несъгласни да станат виновните. От сега вече някои са готови, убедиха ги, че който не иска да се имунизира с новите ваксини от вчера е виновен за всичко. Някакви изроди, прекъсват връзка със собствените си роднини, щото не искали да се ваксинират. Свободният дух ще оцелее, останалите ще изгорят, в борбата си с него. Хората се продават евтино, продават и останалите, без да се замислят, че свободата е наша и обща. Каквато е за него, така е и за мен. Като му я отнема, ще ми я отнемат и на мен. Не сме узрели за тези неща, българското население е копторно, гледа в пръстта. Като не познаваме и не защитаваме свободата ще я загубим. Блажените ще бъдат свободни поне духом.\nПонеже не сме държава, а територия, сами ще се унищожи, защото сме "умни" до казваме го успешно!\nТоп новината от Куба е, че дори Фидел Кастро се е ваксинирал.\nДо коментар #5 от "Цедка":\nА аз си мислих, че българина е беден и болен защото тиквите крадат милиарди и раздават от тях за хвърчила и други ненужни харчове. :D\nДаже и изостаналата комунистическа Куба има повече логика от България където само кресливи жаби протестират за това че слънцето изгрява от изток, а те искали от запад! Само тоталитаризъм ще ви оправи в България.\nхората мислят с главите не с гъ.\nНе.Беден е защото е най хитрия и умен на света.\nЩо пък не? Две местно производство + Синофарм. Културна работа.\nНема шмайзери, Опел Астра, шампоан, или пък ония с модеРНИте капачки.


„С дуалното обучение имаме шанса да възвърнем част от доверието към професионалното образование“, заяви министърът на образованието Красимир Вълчев на националната конференция „Дуалното образование – път на възможностите“. Форумът се организира от Министерството на образованието и науката и от проекта за дуално обучение ДОМИНО в сътрудничество с Представителството на Европейската комисия в България.\n„Трябва да използваме позитивните нагласи към професионалното обучение, като доверието към него е както от образователните институции към бизнеса, така и от бизнеса към образователните институции, но и от страна на родителите и учениците към професионалното обучение“, каза министър Вълчев. „Факт е, че то загуби част от репутацията си, превърна се малко в непрестижна опция, която беше оценявана като недостатъчно перспективна от гледна точка на житейските и професионалните възможности за реализация на отделното дете“, заяви образователният министър.\nКрасимир Вълчев отбеляза също, че е факт, че бъдещето е динамично и не се знае какви професии ще съществуват занапред, но добави, че все повече децата, които ще влязат в работната сила през следващите десетилетия, ще се учат в движение и чрез работа. „В този смисъл дуалното обучение е този път, който ще ни помогне, дори тази ключова компетентност – да се учим постоянно, да подобрим в по-голяма степен. Това е компетентност, която не можем да придобием чрез традиционните дисциплини или чрез нито един учебен предмет“, каза министър Вълчев.


Дончо Щипянчето – Уикипедия\nТази статия е за щипският деец. За прилепския деец на ВМОРО вижте Антон Тошев.\nоколо 1900 г., фото Иван Хаджиколев\n20 юни 1867 г.\nЕрджелия, Османска империя\n15 април 1931 г. (63 г.)\nДончо Щипянчето в Общомедия\nАндон Стоянов Тошев, известен като Доне или Дончо Щипянчето или Щипянски, или Кираджията е български революционер, деец на Вътрешната македоно-одринска революционна организация. Определян е като основоположник на стоицизма в Организацията.\nАндон Стоянов и семейството му в Кюстендил.\nАндон Стоянов е роден на 20 юни 1867 година в Щипското село Ерджелия, тогава в Османската империя. Родителите му са Стоян Илиев, наречен галено Тоше и съпругата му Мита. Произлиза от най-голямата тогава семейна задруга в селото - Ергелийските. Живее в Щип от седем годишна възраст след смъртта на майка си, заедно с баща си и втората му съпруга Йордана Дамянова. Има брат Тодор и сестра Андроника, родени в края на 70-те. Учи шест години в българското училище, след това учи занаят и от 14-годишен работи като кожухар по селата. Активист е на българското читалище „Деятелност“ в града, където е възпитан с разказите за Васил Левски, Христо Ботев и другите български революционери, отдали живота си за свободата на Отечеството. Около февруари 1888 година се жени за Катерина (1864-1958), дъщеря на щипския делегат от Кюстендилска епархия на Първия църковно-народен събор при учредяването на Българската екзархия в 1871 - иконом поп Апостол Поликарев, с която имат 6 деца. Братът на Катерина – Григор Попапостолов, учител в Кочани, е осъден в 1885 година на масов процес от вилаетския съд в Прищина за опит за въоръжена акция срещу властта. Починал на заточение в Диарбекир, заедно с жена си и 2 от 5-те им деца в края на 80-те години. След убийството и на баща му Стоян от мюсюлмани, около април същата 1888 година, Доне Стоянов, върху когото единствено остава издръжката на фамилията, продължава сравнително по-доходния му занаят на кираджия, създавайки си широки познанства, послужили му в революционната дейност.\nВключва се сред първите в дейността на щипския комитет на ВМОРО, вербуван от Даме Груев. Като доверен куриер на Гоце Делчев му е препоръчан от неговия съратник прилепчанеца Тодор Станков. Една от първите задачи, които Андон Стоянов изпълнява през лятото на 1895 година е да се срещне с авантюриста Александър Чакъров и четата му във Винишко и от името на Гоце Делчев да го разубеди от намерението му да вдига въстание с 40 души. От края на 1895 година заедно с останалото оръжие, литература и кореспонденция той започва да пренася за комитетите и бомби, чийто главен производител в този период е Наум Тюфекчиев в София. На 7 април 1896 година на влизане в Битоля до храма „Света Неделя“, Андон Стоянов е заловен от турските власти, пренасяйки бомби, револвери и муниции, предадени му в Щип на 3 април от Тодор Станков. Подложен е на най-жестоки изтезания в продължение на месеци, но не издава никого. Въпреки това, от откритото у него шифровано писмо, адресирано „до Аврам Моше, Битоля“, властите заподозират съществуването на организация. Битолският валия Абдулкерим паша Бурсалъ кани европейските консули в града да видят бомбите. Започва поредица от арести по маршрута на Доне Стоянов при това му пътуване- в Битолско, Прилепско, Щипско- само по подозрение. Това дава възможност на Гоце Делчев да се върне в Щип от планирано пътуване до България, настигнат и известен от куриера Спиро Келеманов. Разпитван първоначално от щипския каймакамин, а след месец и в Скопие, Делчев е освободен при условие да напусне Щип, а Тодор Станков – тогава негов колега и съквартирант – не е дори заподозрян. След близо година следствие Доне Тошев е осъден на 101 години затвор в пранги, намален по-късно на 15 години. За неговата скромност и непоколебима твърдост свидетелстват\n„ Доне си създаде име въ организацията като праотецъ на твърдостьта при най-голѣми страдания. Така се създаде традиция, — единъ духъ да не се изказва, да не се издава нищо. Надпреварваха се, кой повече мѫки да изтрае. Претенцията на Донета бѣше само, да се дава по единъ чувалъ брашно на децата му, и това правѣхме... Доне, като излѣзе отъ затвора, съ смѣхъ разказваше за мѫкитѣ си като за обикновено нѣщо. “\n„ Турцитѣ се запретнаха да изтръгнатъ отъ преносвача разкрития. Комитетскитѣ хора трепнаха при мисъльта, че заловениятъ преносвачъ може да прояви слабость. Но щипянецътъ се оказа твърдъ като скала. Затворенъ въ единъ долапъ, кѫдето бѣ невъзможно да се легне, той изтърпѣ всички изтезания – бой, горене по гърба съ нажежено желѣзо и пр. – и не измѣни докрай отговора си: нищо не знае, другъ нѣкой турилъ бомбитѣ въ чувалитѣ, безъ да го пита... Въ долапа на затворения почнаха да идатъ баници и печени пилета – вещественъ изразъ на благодарностьта и възхищението на битолчани отъ Доневата твърдость. Всичко се свърши съ осѫждането на арестувания на доживотенъ затворъ.\nПървото изпитание бѣ преодоляно. Доне се прочу изъ цѣла Македония: „създаде си име въ Организацията като праотецъ на твърдостьта при най-голѣми страдания”, – както основателно бележи Гьорче Петровъ.\nи Анастас Лозанчев:\n„ При един обиск на чували с ориз, в които бяха укрити бомби, бе заловен Доне Щипянчето и арестуван. Подложен на мъчения, той не предаде никого. Познаваше и Пере Тошев, и Г. Петров, и мен, и др. При мен даже беше спал няколко нощи. “\nГеройството на Дончо Щипянчето е възпято от благодарните битолчани в популярна революционна песен. Описано е и от Пейо Яворов, с когото са се познавали, както и от Димитър Талев, черпил сведения от жена му Катерина. Например името на нейната майка е Ния (Агния), Спиро Келеманов е прототип на обущаря Коле, придружавал Гоце Делчев до София и пр. В знак на уважение към личността на Доне Тошев, в романа си „Илинден“ писателят прави изключението да го опише напълно документално и под истинското му име.\nВ затвора е подкрепян от Йордан Гавазов и Стоян Лазов, с които извършват покушението над сърбоманина Мицко Кръстев, заради което прекарва нови 3 месеца в „долапа“ с размери метър на метър на метър и 50. Помощ им оказва и Димитър Лимончев, секретар на българското търговско агентство в Битоля, както и агентът Никола Стойчев. Амнистиран е като българин заедно с други 9 затворници по повод на Гръцко-турската война на 20 октомври стар стил 1897 година. Излиза от затвора три дни по-късно и се завръща в Щип. Търсен отново от властите, след няколко седмици се прехвърля през границата в Кюстендил, последван след няколко месеца от цялото си семейство - съпругата, сина Панчо, втората жена на баща му, брат му и сестра му. Първородното му дете Софка умира, докато е в затвора. Десетина години живеят в къщата на баба Дона Ковачева, базата на Гоце Делчев в Кюстендил, където се раждат и 4 от децата му - Крум, Цвета, Елена (1908-1986), Надежда (1906-1953). Продължава революционната си дейност и занаята на пренасяне на товари с коне. След смъртта на Даме Груев е последовател на Христо Матов и Тодор Александров. Активен e във ВМРО до началото на 1922 година, когато здравето му се влошава окончателно.\nАндон Стоянов умира на 15 април 1931 година в Кюстендил. На неговото погребение последният му жив другар от първите дни на Организацията Тодор Станков поднася венец с надписа: „На Гай Муций Сцевола!“.\nЕдин от синовете на Андон Стоянов Тошев е деецът на десницата на ВМРО Панчо Тошев - депутат от Македонската парламентарната група в XXIII ОНС (1931–1934) и окръжен пълномощник на ЦК на ВМРО за Пиринска Македония. Другият му син - Крум Андонов Тошев (1899-1965) е активист на Македонския младежки съюз през 20-те години, а дъщерята Цвета Андонова Тошева - Иванова (1902-1985) - на Македонския женски съюз до преврата на 19 май 1934. По време на комунистическия режим след 9 септември 1944 Крум Андонов Тошев и синът му Антон Крумов Тошев (1930-1978) са политически затворници.\nПесен за Дончо Щипянчето в\nОбречено родолюбие. ВМРО в Пиринско 1919-1934 - Димитър Тюлеков\nОСНОВАВАНЕ НА ВМОРО, В РИЛСКИЯ КОНГРЕС\n"Стенографирани спомени на Доне Стоянов (Тошев)"\n"Доне бил осъден на 101 години затвор (Битолският затвор - гробница на много борци за свобода!)", Кюстендил, 2015 година\n↑ Кратка биография на Андон Стоянов\n↑ Крупишки, Н, Дуков Г. Дончо Штипјанчето – првиот курир на Гоце Делчев. Според спомените и сведошствата на неговата керка Елена Тошева-Рашенова, Изд. „Штампа“, Штип, 1995-6.\n↑ Николов, Тома. Спомени из моето минало, Издателство на Отечествения фронт, София, 1989, стр. 57.\n↑ Спомени на Гьорчо Петровъ\n↑ Силяновъ, Христо. Освободителнитѣ борби на Македония. Т. I. Илинденското възстание. София, Издание на Илинденската Организация, 1933. с. 73 - 74.\n↑ Анастас Лозанчев за Даме Груев: Аз ли малодушен или той-подъл?\n↑ Пелтеков, Александър Г. Революционни дейци от Македония и Одринско. Второ допълнено издание. София, Орбел, 2014. ISBN 9789544961022. с. 472.\n↑ 3Обречено родолюбие. ВМРО в Пиринско 1919-1934 - Димитър Тюлеков\nВзето от „https://bg.wikipedia.org/w/index.php?title=Дончо_Щипянчето&oldid=10978214“.\nХора от община Свети Никола\nПоследната промяна на страницата е извършена на 7 май 2021 г. в 09:56 ч.


AUTO BILD България / Топ 20 на най-продаваните употребявани автомобили: 14-то място: Opel Corsa (година на производство 2006 до 2014)\nС 15 сантиметра пораства Corsa D в сравнение със своя предшественик, но за съжаление това не се усеща във вътрешното пространство. При това новият модел е със значително по-лош обзор от този на Corsa C. Серийното оборудване включва шест въздушни възглавници, ABS и ESP – серийно на борда от фейслифта през 2011 г. На краш-тестовете на Euro-NCAP малкият автомобил от Рюселсхайм постигна най-добрия резултат от пет звезди. Моделът се предлага във версия с три и с пет врати. Базовият бензинов двигател се затруднява с тежащия 1,1 тона автомобил.\nСлаби места: лошо залепени предни стъкла (теч на вода), проблемни лагери на главините (преди всичко на моделите от 2007 г.), скърцащи спирачни накладки, дефектна електроника, теч при датчиците за маслото, дефектни сензори и повредени запалителни бобини.\nPrius – удар и бягство в Лудвигслуст\nУпотребявани кабриолети за под 20 000 лв.: Audi A4 Cabrio


Спешна помощ за напукана от студа кожа | Интернет портала на българската жена - jenata.org\nСпешна помощ за напукана от студа кожа\n02.01.2014 г. 16:52:59 ч. / 813 прочитания\nНяма нищо по-лошо за вашата кожа от посрещането на зимните месеци. Традиционно тя се дехидратира, започва да се лющи и определено не изглежда привлекателна. Не позволявайте това да се случи и с вашата. Действайте адекватно и й помогнете да превъзмогне този тежък момент. Може да го направите лесно – с хидратантна помада, която ще зарадва сухите лакти, напуканите пети и колене.\nНужно е само да си приготвите смес от ¼ ч.ч.зехтин, 1 ч.л.екстракт от ванилия, половин ч.ч.прясно смляно кафе.\nСложете зехтина и ваниловия екстракт в малка купичка, а отделно смесете утайката от кафето, която току-що сте сварили и добавете захарта. Накрая разбъркайте всички продукти заедно, така че да се получи гъста и плътна паста.\nНакиснете кожата на тялото като поседите 5-10 минути под душа. На бас, че ще ви е приятно! Нека кожата ви се омекоти, порите да се отворят. Сега може да обтриете нежно кожата с пастата. Изплакнете обилно с топла вода и измийте кожата допълнително с душ гел, за да отстраните всякакви остатъци от кафето и захарта.\nИмаме и бонус – втора рецепта. Тя се приготвя от 1 ½ ч.ч. захар, пълна лъжица с мед, ½ ч.ч. зехтин и лъжичка ванилов екстракт. Смесете всичко това и разбъркайте добре. После повторете всичко, което направихте в предишният случай.\nСпешна помощ за напукана от студа кожаРейтинг: 5.0 от 5.0 / (1 глас)


КАРНАВАЛЪТ В КСАНТИ 2016 – 82лв. LAST MINUTE | Теско Груп ЕООД\nHome / Топ оферти / КАРНАВАЛЪТ В КСАНТИ 2016 – 82лв. LAST MINUTE\nПо пътя отклонение към полите на Рила планина до село Добърско, където ще разгледаме великолепната църквичка „ Св. св. Теодор Тирон и Теодор Стратилат”. Тя е паметник на културата и е под защитата на ЮНЕСКО, а също и част от Стоте национални туристически обекта на БТС. Пристигане в Банско – родно място на българските народнибудители Паисий Хилендарски, Неофит Рилски и поета-революционер Н.Й. Вапцаров. Настаняване в хотел***/****. Възможност за ползване на закрит басейн с джакузи, парна баня, фитнес. По желание разглеждане на забележителностите в Банско. Входните такси не са включени в пакета. Възможност за организиране на вечеря в механа по желание. Нощувка.\n2 ден – Закуска. Отпътуване за Ксанти. Минаваме през Драма – център на ном и област в Северна Гърция. Фото-панорама от магистралата към най-красивия град на брега на Егейско море – град Кавала. Пристигане в Ксанти – eдин от трите главни града на Западна Тракия, наричан „градът на хилядите цветове”. Кафе-пауза. Заемане на позиция покрай Карнавалното шествие. Карнавалът в Ксанти достига своята кулминация на Сирни Заговезни/неделя/.\nС всяка година настроението по време на карнавала се повишава и шествията стават все по-мащабни и колоритни. Цялата многоцветна пъстрота е свързана с желанието на човек рано на пролет да привлече вниманието на боговете и измоли здраве и благоденствие за себе си и за своите близки. Към 16.00 ч се отправяме към Пловдив. Пристигане късно вечерта.\nНОВА ЦЕНА: 82 лв!\nØ нощувка със закуска в хотел ***/**** в Банско;\nØ Ползване на вътрешен басейн, парна баня, джакузи и фитнес;\nØ медицинска застраховка с покритие 2000 евро.


Защо му е на Ердоган точно сега да превръща "Света София" отново в Джамия - Webcafe.bg\nWebcafe 13.07.2020, 07:30\nНякои виждат зад това опит да укрепи разклатеното правителство\nХрамът "Света София" в Истанбул през последните седмици се превърна в основа тема в турските, балканските и дори западните медии. Поводът за това стана идеята на президента Реджеп Ердоган тя отново да се превърне в джамия.\nПреди дни най-висшият административен съд на Турция взе решение, с което даде зелена светлина на идеята. Съдът реши, че указът, с който основателят на модерната турска държава Кемал Ататюрк превръща "Света София" в музей, е незаконен.\nЧасове след това държавният глава Ердоган пък подписа съответния указ, с който музеят "Света София" официално бе обявен за джамия. Със същия указ собствеността на храма се прехвърля върху Дирекцията по вероизповеданията - Диянет.\nПлощадът пред храма в този ден се изпълни с хора, а кореспонденти на чуждестранни медии предаваха на живо решението на Държавния съвет и подписването на указа, като водещи медии нарекоха събитието исторически акт на Турция.\nТака турският президент загърби критиките на много страни и на международни институции и сбъдна стара мечта на консервативните ислямисти. В Twitter той обяви за указа с пожеланието "Нека да е за добро".\nТози акт не е изненада, предвид, че турски групи отдавна се борят за превръщането на "Света София" в джамия, настоявайки, че това ще отразява по-добре статута на Турция като изключително мюсюлманска страна.\n"Света София" е построена през 6-и век като катедрален храм на Константинополската патриаршия. Близо 1000 години тя е най-важната християнска църква. След като османците завладяват Константинопол (дн. Истанбул) през 15-и век, я превръщат в джамия. След като векове нейните мозайки и стенописи стоят като символ на християнско-ислямското съперничество, считаният за основател на модерна Турция - Мустафа Кемал Ататюрк, през 1935 г. я обявява за музей и такъв остава статутът ѝ до преди дни.\nАктът на Ататюрк е послание към света, че съвременна Турция иска да се превърне в светска страна. Впоследствие храмът е включен в Списъка с обектите от световното културно наследство на ЮНЕСКО и се превръща в един от символите на Истанбул.\nОрганизацията на обединените нации за образование, наука и култура публикуваха позиция (ЮНЕСКО) по-рано предупреди Турция да не превръща музея от византийската епоха в джамия, настоявайки за диалог преди това.\n"Света София" е вписана като обект на световното културно наследство на ЮНЕСКО като част от район, определен като "Исторически райони на Истанбул". Това вписване включва редица ангажименти и правни задължения. Така, една държава трябва да гарантира, че нито една промяна не засяга изключителната универсална стойност на имотите, вписани на нейната територия", каза говорител на органзацията. Той добави, че всяка промяна изисква предварително уведомяване на ЮНЕСКО.\nВъпреки призива, Турция не се съобрази, а от Организацията на обединените нации за образование, наука и култура публикуваха позиция, в която изразиха съжалението си за това решение без предварителни дискусии. Сега се очаква статутът на храма в ЮНЕСКО да бъде преразгледан.\nПрез изминалите години правителството на Ердоган обяви много бивши църкви в Турция за джамии. Но музейният статут на "Света София" бе запазен, въпреки, че сградата бе използвана периодично за мюсюлмански богослужения.\nСлед традиционната неделна Ангелска молитва във Ватикана, главата на римокатолическата църква папа Франциск обяви, че е опечален от решението и че "мислите му са с Турция".\nОт Световния съвет на църквите също призоваха Ердоган да се въздържи от решението си. А перспективата за подобен ход разтревожи и американските, руските и гръцките власти и водещи фигури на църквата, още преди решението да стане факт.\nВселенският патриарх Вартоломей, който е духовен глава на около 300 млн. православни християни по света и чието седалище е в Истанбул, подчерта, че превръщането на "Света София" в джамия ще разочарова християните и ще раздели Изтока и Запада.\nПатриархът на Руската православна църква настоя, че това би застрашило християнството и го определи като "завръщане към Средновековието".\nПреди седмици държавният секретар на САЩ Майк Помпео призова чрез Twitter Турция да запази музейния статут на катедралата, за да покаже, че уважава плурализма.\nТемата е чувствителна и за Гърция, за която сградата има голямо културно-историческо и религиозно значение. Външното министерство в Атина вече подложи на критика провежданите в храма мюсюлмански молитви, тъй като това нарушава правилата на ЮНЕСКО.\nСпоред български експерти също музейният статут на храма не бива да се променя. Преди указът да бъде подписан, историкът проф. Христо Матанов изрази мнение, че не трябва да се пипа наследството на Кемал Ататюрк, а намерението на Ердоган не е добър сигнал към Запада.\nНо президентът Реджеп Ердоган коментира реакциите отвън като "равностойни на пряко нападение срещу нашия суверенитет".\n"Мненията на други страни не могат да повлияят на нашето решение", подчерта турският президент. Той обаче получава критики и в страната си.\n"През последните 1500 г. сградата е обслужвала две световни религии, без да е била необходима фундаментална промяна в нейната архитектура. В целия свят има само няколко подобни сгради. Те трябва да бъдат защитени. Искаме ли да запечатаме това наследство и да го скрием? Не бихме ли предпочели да го представим на целия свят?", коментира пред Deutsche Welle историкът от Истанбулския университет Едхем Елдем.\nСпоред Сонер Кагаптай, автор на "Империята на Ердоган: Турция и политиката на Близкия изток", превръщайки "Света София" в музей, Ататюрк е подчертал своя ангажимент към секуларизма (отстояването, че политическото управление, институции и прочее трябва да действат независимо от религия и религиозни вярвания, бел. р.), а сега, почти век по-късно, Ердоган прави обратното, "заливайки публичното пространство на Турция със собственото си разбиране за религията".\nПовечето турци подкрепят идеята и я приеха с радостни възгласи, но много и смятат, че дебатът сега се повдига основно, за да послужи на дневния ред на правителството.\nПовече от 55% от анкетираните в проучване през юни, проведено от турския Metropoll, смятат, че основната му цел е или да се разсеят дискусиите за икономическата криза в Турция, или за да се ползва казусът от страна на правителството, за да повлияе на предсрочните избори.\nПрез 2019 г., малко след като Турция претърпя първата си рецесия от десетилетие, управляващата Партия на справедливостта и развитието загуби изборите в Истанбул след като близо 30 години бе на власт там. Отделно и пандемията оказва натиск върху турската икономика.\nСпоред Deutsche Welle, когато недоволството в Турция расте, а доверието към Ердоган спада, в такъв момент турският президент редовно вади по някой нов политически коз. Според анкети доверието към управляващата партия е спаднало от 50 на 31%. Заради това може би точно сега той е решил да превръща истанбулската "Света София" в джамия.\nСъветникът на върховния мюфтия на Египет Ибрахим Нигм нарече решението "опасна политическа игра". И според него това е опит на турския президент да спечели повече привърженици в страната.\n"Времето и обстоятелствата на това събитие показват, че това е изключително политическо решение, което може да се разглежда като опит на турския лидер да се превърне в герой, като уж защитава мюсюлманските светилища и възражда славата им", смята Нигм.\nСамо преди година президентът отхвърли исканията на ислямистите за промяна на статута, тъй като трябвало първо да се напълни Синята джамия с вярващи, а после да се мисли за "Света София". Затова и повечето му критици разчетоха политически ход сега.\nСпоред някои анализатори превръщането на някогашната християнска църква в джамия би могло да се превърне във фактор, който да закрепи разклатените позиции на управляващите. А критиката отвън срещу Ердоган му позволява да се представи като защитник на националните ценности и интереси на Турция. За много от избирателите му, които са склонни да имат националистически-ислямистки симпатии, "Света София" символизира завладяването на християнския Константинопол от османците и превъзходството на ислямския свят.\nНо дали все пак решението не е рисковано? "Света София" отдавна привлича посетители на всяка вяра, а миналата година неговият огромен купол, богато украсени минарета и средновековни стенописи привлякоха около 3,7 милиона туристи, което го прави един от най-посещаваните паметници в Турция.\nЕкскурзоводът Сами Бозби коментира пред Time, че промяната на статута на "Света София" може да удължи времето за изчакване на опашка, което пък би могло да разубеди чужденците да я посещават. Това допълнително ще нанесе щети на туристическата индустрия, която вече страда от пандемията. Така дори оценката отвън да не е важна за Ердоган, турската икономика след COVID-19 няма нужда от подобни ходове, отбелязват експерти.\nТагове: турция, света софия\nПротест у нас срещу превръщането на "Света София" в джамия